# ޢިއްޒައްދީން ޢަދުނާން
އައްޝައިޚް ޢިއްޒައްދީން ޢަދުނާން، ބެޗްލަރސް ޑިގްރީ ވިތް އޮނަރސް ހާސިލުކުރެއްވީ، ޕާކިސްތާނުގެ އިސްލާމާބާދުގައި ހުންނަ އިންޓަރނޭޝަނަލް އިސްލާމިކް ޔުނިވަރސިޓީންނެވެ. ޝަރީޢާގެ ރޮނގުން މާސްޓަރސް ޑިގްރީ ހާސިލު ކުރެއްވީ، ވިލާ ކޮލެޖުންނެވެ. އައްޝައިޚް ޢިއްޒައްދީން ޢަދުނާން މިހާރު ގެންދަވަނީ، ރާއްޖޭގެ އިސްލާމީ ޔުނިވަރސިޓީގައި ޕީ.އެޗް.ޑީ. ޕުރޮގުރާމު ފުރިހަމަކުރެއްވުމަށްޓަކައި ތީސީސް ލިޔުއްވަމުންނެވެ.
އައްޝައިޚް ޢިއްޒައްދީން ޢަދުނާނަކީ، އިސްލާމީ ކަންތައްތަކާ ބެހޭ އެންމެމަތީ މަޖިލީހުގެ މިސްކިތު އިމާމު ކަމާއި، މުޝްރިފް މުސާޢިދު ކަމާއި، އިސްލާމިކް ވާޢިޡް މުޝްރިފް ކަމާއި، އަދި މުސާޢިދު ވާޢިޡުކަންވެސް ކުރައްވައިފައިވާ ބޭފުޅެކެވެ.
މީގެއިތުރުން، ވިލާ ކޮލެޖާއި، ކުއްލިއްޔަތުއް ދިރާސާތިލް އިސްލާމިއްޔާއާއި، ދިވެހިރާއްޖޭގެ އިސްލާމީ ޔުނިވަރސިޓީގެ ޕާޓްޓައިމް ލެކްޗަރަރ ކަމާއި، ނޭޝަނަލް ހެލްތް ރިސަރޗް ކޮމިޓީގެ މެންބަރު ކަމާއި، ނޭޝަނަލް އެއިޑްސް ކައުންސިލްގެ މެންބަރު ކަމާއި، ނޭޝަނަލް ރިޕްރޮޑަކްޓިވް ސްޓިއަރިންގ ކޮމިޓީގެ މެންބަރު ކަމާއި، އަދި ނޭޝަނަލް ޕެރޯލް ބޯޑުގެ މެންބަރު ކަމާއި، ޝަރީޢާ އެޑްވައިޒަރީ ކޮމިޓީގެ މެންބަރުކަންވެސް ކުރައްވައިފައި ވެއެވެ. އައްޝައިޚް ޢިއްޒައްދީން ޢަދުނާން މިހާރު ހުންނެވީ، މޯލްޑިވްސް ޒަކާތު ހައުސްގެ ޑިރެކްޓަރ ޖެނެރަލް ކަމުގެ މަގާމުގައެވެ.